Den sympatiske kroat er som udgangspunkt doublespiller, men ind imellem vælger han også at deltage i herresingle i de internationale turneringer. Turneringen i Tjekkiet er så stærkt besat i herresingle, at VEB-spilleren måtte igennem kvalifikationskampe for at sikre sig en plads i hovedturneringen. Zvonimir Durkinjak spillede således sin syvende kamp i turneringen, da han lørdag mødte Adrian Dziolko fra Polen i semifinalerne. Og der var ingen slinger i valsen. Efter at have vundet de tre første kampe i hovedturneringen i tre sæt vandt VEB-spilleren 21-15, 21-11. Dermed er han klar til søndagens finale, hvor topseedede Marc Zwiebler fra Tyskland står på den anden side af nettet.
Zvonimir Durkinjak fra Vendsyssel Elite Badminton har meget overraskende kvalificeret sig til finalen i herresingle i FZ Forza Prague Open.